Tina Turner

**Tina Turner**, vlastným menom **Annie Mae Bullock** (* 26. november 1939, Brownsville, Tennessee, USA – † 24. máj 2023, Küsnacht, Švajčiarsko), bola švajčiarska speváčka amerického pôvodu, jedna z najpopulárnejších hudobných hviezd 80. rokov 20. storočia s charakteristickým zachrípnutým, ale silným hlasom.

## Život
Narodila sa v meste Brownsville v Tennessee. Od detstva spievala v kostolnom zbore gospely. Jej spev bol však natoľko výrazný, že sa nehodil k hudbe spievanej s pokorou, preto ju napokon zo zboru vylúčili. Gospel však Annie otvoril cestu k rhythm and bluesu a k soulu.

Koncom päťdesiatych rokov odišla do St. Louis, kde spoznala hudobníka Ikea Turnera, vedúcu osobnosť skupiny Kings of Rhythm. V roku 1958 po svadbe jej Ike navrhol zmeniť si meno na umelecké Tina Turner. Po tejto zmene začali vystupovať ako Ike and Tina Turner Revue s rhythm and bluesovým repertoárom. Odtiaľ sú šlágre *I Idolize You*, *It's Gonna Work Out Fine, Poor Fool* a *Tra La La La La*. Úspech mali hlavne v R&B hitparádach. Najúspešnejším rokom pre Tinu a Ikea bol rok 1971, kedy sa revivalom skladby „Proud Mary“ skupiny Creedence Clearwater Revival dostali do americkej hitparády Top 10. Skladba bola z albumu *Workin' Together*, ktorý bol ich najpredávanejším vôbec.

Extravagantný spôsob života Ike Turnera, jeho alkoholová a drogová závislosť a agresívne a brutálne správanie sa k Tine (fyzicky ju napádal) viedli v roku 1976 k ich rozvodu. Rozvod a problémy s ním spojené nemali za následok len rozpad skupiny, ale zabrzdili aj sľubne sa rozvíjajúcu Tininu sólovú kariéru. Z manželstva si ponechala iba svoje umelecké meno. Počas nasledujúcich ôsmich rokov spievala v kluboch a kasínach soulový repertoár. Jej vtedajšia finančná situácia nebola vôbec dobrá, o čom svedčí aj fakt, že bola určitú dobu odkázaná na potravinové lístky.

Triumfálne prerazila v roku 1984 ako rocková hviezda. Tina Turner zmenila nielen svoj hudobný štýl, ale aj svoj skromný javiskový vzhľad na vzhľad megahviezdy a stala sa sexsymbolom. Roky 1984 až 1992 boli pre Tinu najúspešnejšie v celej kariére. V tomto období nahrala rad nezabudnuteľných hitov: *Private Dancer* (zložil Mark Knopfler), *We Don't Need Another Hero* (z filmu Mad Max, v ktorom si zahrala epizódnu úlohu), *Simply the Best*, *Typical Male*, *Steamy Windows*, *I Can′t Stand the Rain* a *It Takes Two* (duet s Rodom Stewartom).

V roku 1985 dostala Tina štyri ceny Grammy a zlatú platňu. Na koncerte v Rio de Janeiro počas turné *Break Every Rule* bolo 180 000 divákov. Tento rekord sa podarilo prelomiť až o niekoľko rokov Paulovi McCartneymu. V roku 1991 Tinu Turner spolu s Ikeom Turnerom uviedli do **Rock and rollovej siene slávy** (Rock and Roll Hall of Fame). Začiatkom roka 2013 sa vzdala amerického občianstva v prospech švajčiarskeho.

## Tina & Ike Turner Revue
V skupine Tina & Ike Turner Revue pôsobili:

* Edward Burks – pozauna
* Warren Dawson – basová gitara
* Mackinley Johnson – trúbka
* Soko Richardson – perkusie
* Tina Turner – spev
* Ike Turner – spev, gitara, klávesy
* Claude "Fiddler" Williams – husle

## Diskografia

### Ike and Tina Turner Revue
* 1960 *The Soul of Ike and Tina Turner*
* 1962 *Festival of Live Performances*
* 1962 *Dance With Ike & Tina Turner & Their Kings
* [[1963]] *Please Please Please*
* [[1963]] *It's Gonna Work Out Fine*
* [[1963]] *Don't Play Me Cheap*
* [[1963]] *Dynamite*
* [[1964]] *The Ike & Tina Turner Revue Live*
* [[1965]] *Live! The Ike & Tina Turner*
* [[1965]] *Ooh Poo Pah Doo*
* [[1965]] *Ike & Tina Show 2*
* [[1966]] *River Deep – Mountain High*
* [[1966]] *Ike & Tina Turner and the Raelettes*
* [[1969]] *Outta Season Blue Thumb*
* [[1969]] *Ike & Tina Turner in Person [live]*
* [[1969]] *Get It Together*
* [[1969]] *Fantastic*
* [[1969]] *Her Man His Woman*
* [[1969]] *The Hunter*
* [[1970]] *On Stage*
* [[1971]] *Workin' Together*
* [[1971]] *'Nuff Said*
* [[1971]] *Something's Got a Hold on Me*
* [[1971]] *What You Hear Is What You Get [live]*
* [[1972]] *Feel Good*
* [[1973]] *Let Me Touch Your Mind*
* [[1973]] *Nutbush City Limits [United Artists]*
* [[1973]] *The World of Ike and Tina Live*
* [[1974]] *The Great Album*
* [[1974]] *Strange Fruit*
* [[1974]] *Sweet Rhode Island Red*
* [[1974]] *The Gospel According to Ike and Tina*
* [[1975]] *Sixteen Great Performances*
* [[1977]] *Delilahs Power*
* [[1979]] *Airwaves*

=== Tina Turner ===
* [[1973]] *The Country of Tina Turner*
* [[1975]] *Acid Queen*
* [[1978]] *Rough Unite
* 1979 *Love Explosion*
* 1984 *Private Dancer*
* 1985 *Mad Max – Beyond Thunderdome*
* 1986 *Break Every Rule*
* 1988 *Tina Live in Europe*
* 1989 *Foreign Affair*
* 1990 *Look Me in the Heart*
* 1993 *What's Love Got to Do with It*
* 1996 *Wildest Dreams*
* 1998 *Good Hearted Woman*
* 1999 *Twenty Four Seven

Podľa bestsellerovej autobiografie *I, Tina'' nakrútil v roku 1993 režisér Brian Gibson film Tina/Čo s tým má spoločné láska v hlavnej úlohe s Angelou Bassett ako Tinou a Laurenceom Fishburneom, ktorý stvárnil Ikea.

## Referencie

## Iné projekty

## Externé odkazy
* Oficiálna stránka 

Kategória:Osobnosti z Tennessee
Kategória:Dance speváčky USA
Kategória:Popové speváčky USA
Kategória:R&B speváčky USA
Kategória:Rockové speváčky USA
Kategória:Soulové speváčky USA
Kategória:Filmové herečky USA
Kategória:Televízne herečky USA
Kategória:Choreografi USA
Kategória:Švajčiarske dance speváčky
Kategória:Švajčiarske popové speváčky
Kategória:Švajčiarske R&B speváčky
Kategória:Švajčiarske rockové speváčky
Kategória:Speváčky afroamerického pôvodu
Kategória:Herečky afroamerického pôvodu
Kategória:Hollywoodsky chodník slávy
Kategória:Osobnosti USA afroamerického pôvodu
Kategória:Švajčiarske osobnosti afroamerického pôvodu
Kategória:Interpreti Parlophone
Kategória:Interpreti EMI
Kategória:Interpreti Capitol Records
Kategória:Rock and Roll Hall of Fame
Kategória:Držitelia ceny Grammy
Kategória:Držitelia ceny Zlatý glóbus
Kategória:Pseudonymy
Kategória:Interpreti hlavných skladieb k Jamesovi Bondovi